Diari Oficial de la Generalitat Valenciana


Sumari del DOGV 7148, del 08-11-2013 (2013/10799)

Convocatòria d'Assemblea General extraordinària.
------------------------------------------------

### Dades del document

Número de DOGV
:   7148

Data del DOGV
:   08-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10919


Organisme emissor
:   Caixa Rural San Isidro de Vilafamés, SCOOP Crèd. V.

Tipus de document
:   Convocatòria

Convocatòria d'Assemblea General extraordinària. [2013/10880]  
En compliment de l'acord adoptat pel Consell Rector d'aquesta entitat en la sessió de data 28 d'octubre de 2013, i de conformitat amb el que legalment i estatutàriament s'ha establit, es convoca a tots els socis d'aquesta Caixa Rural San Isidro de Vilafamés, Societat Cooperativa de Crèdit Valenciana, per a celebrar Assemblea General extraordinària el pròxim dia (dijous) 28 de novembre de 2013, en la sala d'actes del local d'aquesta caixa rural, situat a Vilafamés (Castelló), en l'avinguda Ferrer Forns, número 4, a les 21.00 hores en primera convocatòria i a les 21.30 hores en segona, a fi de tractar dels diferents punts del següent ordre del dia:  
1r. Informació sobre el nou Grup Cooperatiu Cajamar, del qual serà entitat capçalera el Banco de Crédito Social Cooperativo, SA, que es troba en constitució, i el contingut del seu contracte regulador. Votació assembleària, si escau, sobre incorporació de l'entitat al Grup Cooperatiu Cajamar, amb subscripció del seu contracte regulador, i adopció, si escau, dels acords complementaris i/o addicionals que pogueren ser necessaris, així com sobre la correlativa baixa del Grup Caixes Rurals Unides.  
2n. Informació i aprovació, si escau, de la proposta de modificació dels estatuts socials derivada de la incorporació al Grup Cooperatiu Cajamar: substitució dels actuals articles 58, 59 i 60, que passen a denominar-se «Integració en el grup i règim jurídic», «Funcions de l'entitat capçalera» i «Competències delegades per la caixa en l'entitat capçalera», i del capítol VI, en el qual estan continguts, per un altre de nova redacció, que passa a denominar-se «Del Grup Cooperatiu Cajamar i de l'entitat capçalera». Introducció d'una nova disposició addicional segona.  
3r. Autorització expressa al Consell Rector per a l'execució dels acords adoptats, tant sobre la integració en el nou grup cooperatiu, com respecte de la modificació d'estatuts socials, i en concret perquè, per si mateix, puga completar, adequar o esmenar el text estatutari aprovat, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
4t. Suggeriments i preguntes en relació als punts tractats en l'ordre del dia.  
5é. Aprovació de l'acta per la mateixa assemblea o en defecte d'això designació de dos socis perquè, juntament amb el president, procedisquen a aprovar-la.  
  
Vilafamés, 28 d'octubre de 2013.- El president: Alejandro Verdoy Torlá.  
  
Nota. D'acord amb el que es disposa en l'article 34 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els documents referents a les propostes sobre les quals ha de decidir l'assemblea es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'assemblea. Els socis tenen dret a rebre gratuïtament, prèvia sol·licitud per escrit, còpia dels indicats documents.